21. ΒΑΣΙΛΙΚΟΝ ΔΙΑΤΑΓΜΑ της 19 Σεπτ./6 Οκτ. 1950 Περί εκτελέσεως της παρ. 7 του άρθρ. 25 του Ν.Δ. 656/1948 εν σχέσει με την φορολογίαν των ισραηλιτικών κληρονομιών. Έχοντες υπ’ όψιν τας διατάξεις της παρ. 7 του άρθρ. 25 του Ν.Δ. 656/1948 «περί κυρώσεως του από 7 Δεκ. 1947 Ν.Δ/τος «περί τροποποιήσεως και συμπληρώσεως των περί φορολογίας των κληρονομιών, δωρεών, προικών, και κερδών εκ λαχείων νόμων», προτάσει του Ημετέρου επί των Οικονομικών Υπουργού, μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Δια την κατά την παρ. 1 του άρθρ. 25 του Ν.Δ. 656/1948, ως η παράγραφος αύτη ετροποποιήθη δια του υπ’ αριθ. 924/1949 Α. Νόμου, φορολογίαν των κληρονομικών περιουσιών των Ισραηλιτών Ελλήνων υπηκόων των απολεσθέντων κατά την διάρκειαν του πολέμου συνεπεία των φυλετικών διωγμών εκ μέρους του εχθρού και μη καταλιπόντων κληρονόμους, αίτινες περιουσίαι περιήλθον εις το περί ου ο Α.Ν. 846/1946 Νομικόν Πρόσωπον, το συσταθέν δια του από 21/29 Μαρτ. 1949 Β.Δ/τος «περί ιδρύσεως Οργανισμού Περιθάλψεως και αποκαταστάσεως Ισραηλιτών Ελλάδος (Ο.Π.Α.Ι.Ε)» (φερόμενον εφεξής εν τω παρόντι υπό τον συγκεκομμένον τίτλον Ο.Π.Α.Ι.Ε.), υποχρεούται ο Οργανισμός ούτος να υποβάλη την οικείαν φορολογικήν δήλωσιν εις τον αρμόδιον Οικονομικόν Έφορον μέχρι τέλους Δεκ. 1950. Προκειμένου όμως περί των κατά την παρ. 2 του άρθρ. 8 του ανωτέρω από 21/29 Μαρτ. 1949 Β.Δ/τος ισραηλιτικών περιουσιών, ας οι διαχειριζόμενοι ταύτας οφείλουσιν, εφ’ όσον αι περιουσίαι αύται είναι εκ των υπαγομένων εις τον ΑΝ. 846/1946, να παραδώσωσιν εις την διοίκησιν  του Ο.Π.Α.Ι.Ε., η περί τούτων δήλωσις του Οργανισμού υποβάλλεται και πέραν της ως άνω προθεσμίας εάν η παράδοσις λάβη χώραν μετ’ αυτήν ή λάβη χώραν εντός του τελευταίου τριμήνου της λήξεώς της. Εν τοιαύτη περιπτώσει η δήλωσις υποβάλλεται εντός τριών μηνών από της παραδόσεως της περιουσίας εις τον Ο.Π.Α.Ι.Ε. επί τμηματικής δε παραδόσεως υποβάλλεται ιδία δήλωσις εντός τριών μηνών από της παραδόσεως αυτώ των καθ’ έκαστα μερών της υποκειμένης εις φορολογίαν περιουσίας ταύτης. 2.Αι κατά την προηγουμένην παράγραφον δηλώσεις συντασσόμεναι εφ’ απλού χάρτου δι’ εκάστην κληρονομίαν, δέον να περιέχωσιν: α)το ονοματεπώνυμον και όνομα πατρός του αποβιώσαντος, την τελευταίαν εν ζωή κατοικίαν του και τον χρόνον του θανάτου αυτού, β)πλήρη περιγραφήν των στοιχείων της καταλειφθείσης υπό του αποβιώσαντος και περιερχομένης εις τον Ο.Π.Α.Ι.Ε. περιουσίας με την κατά την 31 Δεκ. 1946 αξίαν εκάστου περιουσιακού στοιχείου. Εις περίπτωσιν καθ’ ην προ της χρονολογίας ταύτης εξεποιήθησαν περιουσιακά στοιχεία της κληρονομίας υπό των διαχειριζομένων τας περιουσίας ταύτας, εις την δήλωσιν θέλει περιληφθεί το εκ της εκποιήσεως πραγματοποιηθέν και αποδιδόμενον εις τον ΟΠ.Α.Ι.Ε. ποσόν, γ)τα κατά την 31 Δεκ. 1946 χρέη εκάστης κληρονομίας μετά των κατά τας διατάξεις του 1641/1919 Νόμου αποδεικτικών αυτών εγγράφων, δ)τα μέχρι της 31 Δεκ. 1946 έξοδα διαχειρίσεως μετά των αποδεικτικών αυτών εγγράφων εν αυτώ δε και τα μέχρι της αυτής χρονολογίας καθαρά εισοδήματα εκάστης κληρονομικής περιουσίας μετά των αποδεικτικών αυτών στοιχείων, ε)το μετ’ αφαίρεσιν των χρεών και εξόδων διαχειρίσεως καθαρόν φορολογητέον ποσόν και τον αναλογούντα επί τούτου φόρον, ς)τα βεβαιωτικά στοιχεία του χρόνου της παραδόσεως της περιουσίας εις τον Ο.Π.Α.Ι.Ε όταν πρόκειται περί δηλώσεώς του, περί ης το δεύτερον εδάφιον της ανωτέρω παρ. 1 του παρόντος άρθρου. Η δήλωσις υπογράφεται υπό του Προέδρου του Διοικητικού Συμβουλίου του Ο.Π.Α.Ι.Ε και περατούται δια της εξής βεβαιώσεως αυτού «βεβαιώ υπευθύνως ότι η δήλωσις αύτη περιλαμβάνει εκ του συνόλου της κατά νόμον περιερχομένης εις τον Ο.Π.Α.Ι.Ε. κληρνομικής περιουσίας του ανωτέρω αποβιώσαντος μόνον τα εις τον Οργανισμόν περιελθόντα περιουσιακά στοιχεία». 3.Αρμόδιος Οικον. ΄Εφορος δια την αποδοχήν των ως άνω δηλώσεων και την εν γένει διαδικασίαν της βεβαιώσεως του φόρου ορίζεται, προκειμένου μεν περί κληρονομουμένων οίτινες ήσαν κάτοικοι περιφερειών υπαγομένων εις τας Γενικάς Διοικήσεις Βορείου Ελλάδος, Θράκης, Ηπείρου και Κρήτης, ο Οικον. ΄Εφορος της έδρας εκάστης των Γενικών τούτων Διοικήσεων εις την περιφέρειαν της οποίας είχε την κατοικίαν του ο αποβιώσας, ο αρμόδιος δια την φορολογίαν των κληρονομιών, προκειμένου δε περί κληρονομουμένων οίτινες ήσαν κάτοικοι οιουδήποτε άλλου μέρους της ημεδαπής ή κάτοικοι αλλοδαπής, αρμόδιος ορίζεται ο Οικον. Έφορος Φορολ. Κληρονομιών Αθηνών. Η διάταξις της παρ. 6 του άρθρ. 21 του 1641/1919 Νόμου εφαρμόζεται και εν προκειμένω. «4.Αι διατάξεις των προηγουμένων παραγράφων εφαρμόζονται εις περιπτώσεις καθ’ ας μέχρι τέλους Σεπτ. 1950 έχει βεβαιωθή ο θάνατος του καταλιπόντος την φορολογητέαν περιουσίαν Ισραηλίτου. Όπου ο θάνατος αυτού βεβαιούται από της 1ης Οκτ. 1950 και εντεύθεν, η προθεσμία προς δήλωσιν ορίζεται τρίμηνος από της βεβαιώσεως του θανάτου του. (Αντί της σελ. 295) Σελ. 295(α) Τεύχος 511-Σελ. 49 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 27.Ε.α.21 Αι διατάξεις του β΄ εδαφίου της παρ. 1 του παρόντος άρθρου εφαρμόζεται εις τας περιπτώσεις καθ’ ας η εις τον ΟΠΑΙΕ παράδοσις της περιουσίας του Ισραηλίτου έλαβεν ή θέλει λάβει χώραν μετά την βεβαίωσιν του θανάτου του. Εις αμφοτέρας τας περιπτώσεις ταύτας (βεβαιώσεως του θανάτου μετά την 30 Σεπτ. 1950 ή παραδόσεως της περιουσίας μετά την βεβαίωσιν του θανάτου) αι δηλώσεις του ΟΠΑΙΕ δεόν να περιλαμβάνωσιν, εκτός των εν τη ανωτέρω παρ. 2 στοιχείων και τ’ αποδεικτικά έγγραφα της βεβαιώσεως του θανάτου». Η παρ. 4 προσετέθη δια του άρθρου μόνου του Β.Δ. 19/23 Μαρτ. 1951 περί συμπληρώσεως του από 19 Σεπτ. 1950 Β.Δ./τος. Άρθρ.2.-1.Ο βαρύνων τον Ο.Π.Α.Ι.Ε. φόρος καταβάλλεται άμα τη λήξει της προς δήλωσιν προθεσμίας. Ο φόρος ούτος επιτρέπεται να καταβάλληται και εις δόσεις επί τη αιτήσει του Ο.Π.Α.Ι.Ε. Η αίτησις συνοδευομένη υπό αντιγράφου της δηλώσεως και υπό βεβαιώσεως του Προέδρου του Διοικητικού Συμβουλίου του Ο.Π.Α.Ι.Ε. περί των περιελθουσών εις τον Οργανισμόν δεδουλευμένων μέχρι της συστάσεώς του προσόδων εκάστης κληρονομικής περιουσίας και περί των από της συστάσεώς του και εντεύθεν προσόδων αυτής, υποβάλλεται εις τον αρμόδιον Οικον. Έφορον κατά την εγχείρισιν της δηλώσεως και διαβιβάζεται υπό τούτου εις την Επιτροπήν του άρθρ. 17 του Νόμ. 5940/1933. Ως δόσεις δεν δύνανται να ορισθώσι πλείονες των 20 εξαμηνιαίων τοιούτων. Όπου πρόκειται περί φόρου βεβαιωτέου βάσει πράξεως του Οικον. Εφόρου ή βάσει αποφάσεως φορολογικού δικαστηρίου, ή περί πληρωμής εις δόσεις αίτησις του Ο.Π.Α.Ι.Ε. υποβάλλεται προ της βεβαιώσεως. Αιτουμένης της εις δόσεις πληρωμής ο Ο.Π.Α.Ι.Ε, υποχρεούται να καταβάλη επί κοινή απαραδέκτου της αιτήσεως, κατά την εγχείρισιν της δηλώσεως ως πρώτην δόσιν τουλάχιστον το βάσει των αιτουμένων δόσεων αναλογούν ποσόν αυτής, αποκειμένου τω Οικον. Εφόρω του δικαιώματος της βεβαιώσεως οίκοθεν του επί πλέον ποσού εάν δεν εγκριθή η εις δόσεις πληρωμή ή εάν περιορισθή ο αιτούμενος αριθμός των δόσεων. Δια το τύποις παραδεκτήν της αιτήσεως δεν απαιτείται παράβολον η δε περί πληρωμής του φόρου εις δόσεις απόφασις δύναται να επιτρέψη την εις δόσεις πληρωμήν και άνευ παροχής εγγυήσεως υπέρ του Δημοσίου δια την ασφάλειαν των δόσεων. Εάν μετά την έγκρισιν της εις δόσεις πληρωμής χωρίση μεταβίβασις υπό του Ο.Π.Α.Ι.Ε. μέρους ή του όλου της κληρονομικής περιουσίας ο επί του μεταβιβαζομένου μέρους αναλογών φόρος καθίσταται εξ ολοκλήρου απαιτητός, υποχρεουμένου του Ο.Π.Α.Ι.Ε. Σελ. 296(α) Τεύχος 511-Σελ.50 να δηλώση εις τον αρμόδιον Οικον. Έφορον την μεταβίβασιν ταύτην και να καταβάλη τον επί του μεταβιβασθέντος μέρους αναλογούντα φόρον εντός μηνός από της μεταβιβάσεως. Εν περιπτώσει μη καταβολής του φόρου τούτου εντός της ανωτέρω προθεσμίας, εν πάση δε περιπτώσει εάν ο Ο.Π.Α.Ι.Ε. καταστή υπερήμερος εις την πληρωμήν δόσεώς τινος, όλαι αι οφειλόμεναι δόσεις καθίστανται απαιτηταί αμέσως. Κατά τα λοιπά επί της εις δόσεις πληρωμής εφαρμόζονται ως προς τε την περί τούτου διαδικασίαν, τους τόκους των δόσεων κλπ.αι διατάξεις αι ισχύουσαι δια τον φόρον των κληρονομιών. 2.Δια τον έλεγχον των δηλώσεων του Ο.Π.Α.Ι.Ε., δια τας συνεπείας του εκπροθέσμου της υποβολής τούτων, δια την διαδικασίαν επιβολής του λόγω παραλείψεως υποβολής της δηλώσεως ή ανακριβειών αυτής κλπ. κυρίου και προσθέτου φόρου, δια τα ένδικα μέσα, δια την βεβαίωσιν και είσπραξιν του φόρου και δια τας προθεσμίας παραγραφής του δικαιώματος του Δημοσίου εφαρμόζονται αι διατάξεις αι ισχύουσαι δια την φορολογίαν των κληρονομιών. Αναλόγως επίσης εφαρμόζονται επί των εις τον Ο.Π.Α.Ι.Ε. περιερχομένων περιουσιών και αι διατάξεις των άρθρων 35 και 46-53 του Νόμ. 1641/1919. 3.Ο βαρύνων τον Ο.Π.Α.Ι.Ε. φόρος της παρ. 1 του άρθρ. 25 του Ν.Δ. 656/48 εισάγεται ως έσοδον του Δημοσίου υπό ίδιον κεφάλαιον και άρθρον ως «ειδικός φόρος επί των εις τον Ο.Π.Α.Ι.Ε. περιελθουσών Ισραηλιτικών κληρονομιών». Άρθρ.3.-Εις την περίπτωσιν της παρ. 2 του άρθρ. 25 του Ν.Δ. 656/48 η δήλωσις των τυχόν εμφανισθησομένων κληρονόμων μετά την περιέλευσιν της κληρονομίας εις τον Ο.Π.Α.Ι.Ε., υποβάλλεται εντός τριμήνου από του χρόνου καθ’ ον κατά νόμον ανεγνωρίσθη το δικαίωμά των. Κατά τα λοιπά δια τας επί του φόρου κληρονομίας δηλώσεις ταύτας και δια την εν γένει διαδικασίαν βεβαιώσεως του φόρου κλπ. εφαρμόζονται αι διατάξεις της νομοθεσίας περί φορολογίας των κληρονομιών. Άρθρ.4.-Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεώς του δια της Εφημερίδος της Κυβερνήσεως. Το ανωτέρω διάταγμα διετηρήθη εν ισχύϊ δια του άρθρ. 124 εδαφ. Α΄ Ν.Δ. 118/1973 (κατωτ. αριθ. 29). 27.Ε.α.21 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 